**הזנה, גדילה והתפתחות, מאפייני חיים**

**⏴ במבט חדש לכיתה א**

**היקף יחידת הלימוד:** שעור

**עמודים:** 16 - 18

# מטרות

* התלמידים יסבירו שמזון ומים הם צרכים חיוניים של יצורים חיים.
* התלמידים יסבירו שבזכות המזון והמים שיצורים חיים קולטים הם גדלים ומתפתחים.
* התלמידים יסבירו שהזנה, גדילה והתפתחות הם מאפייני חיים של יצורים חיים.

**הערכות לשיעור**

# להכין את כרטיסי המילים הזנה, גדילה והתפתחות, מאפייני חיים

* מומלץ לקרוא [בקישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a1%d7%91%d7%99%d7%91%d7%aa-%d7%97%d7%99%d7%99%d7%9d/) את הרקע התיאורטי המדעי לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 35 - 37.

# מהלך השיעור (ראו בעמודים הבאים).

# מהלך השיעור: בשביל מה צריך מזון ומים?

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה התלמידים לומדים על המזון והמים כצרכים חיוניים לקיום, ועל מאפייני החיים הזנה וגדילה והתפתחות.  מוצע להתחיל את הנושא בשיח על מפגשים שיש לתלמידים עם המזון ומים ולשאול שאלות כגון:   * מתי אנחנו אוכלים ושותים? * אילו תפקידים יש למזון ולמים בחיינו? * האם אפשר להפסיק לאכול ולשתות מים? * האם גם יצורים חיים אחרים זקוקים למזון ומים?   שאלות דוגמת אלה עתידות לחשוף את התפיסות של התלמידים ביחס לתפקידי המזון  והמים.  (קרוב לוודאי שהתשובה המידית של התלמידים תהיה אנחנו צריכים מזון ומים כדי שלא נמות). |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **מדוע צריך מזון ומים?,** עמוד 17. פעילות זו היא גרסה דיגיטלית של הפעילות בספר בגרסת נייר.   מבצעים את המשימה **מדוע צריך מזון ומים?**, עמודים 16 - 17.  במשימה הילדים עוקבים בתמונות אחר התפתחות בקיעה של גוזלים של ירגזי והתפתחותם בקן. באמצעותם הם בודקים את תפקידי המזון והמים אצל יצורים חיים.  בזכות המזון והמים שההורים הביאו לגוזלים הם גדלו והתפתחו ועזבו את הקן. המסקנה היא שמזון ומים הם צורך חיוני של יצורים חיים. |
| המשגה | מסכמים במליאת הכיתה:  קוראים את קטע המידע **מים ומזון הם צרכים חיוניים** של כל היצורים החיים, עמוד 18.  קטע המידע נועד להמשגה של הצרכים החיוניים מים ומזון ושל מאפייני החיים הזנה וגדילה והתפתחות. חשוב לשים לב שגדילה והתפתחות הם פועל יוצא של הזנה. חשוב להבין שיצורים חיים כוללים את כל בעלי החיים הצמחים והאדם.  לתלמידים רבים יש קושי להבחין בין המושגים צרכי קיום ומאפייני חיים. צרכי קיום הם משאבים בסביבה שיצורים חיים זקוקים להם כדי לחיות. מאפייני חיים קשורים לפעולות ותהליכים שמתרחשים אצל היצור החי, כמו נשימה, גדילה והתפתחות, הזנה, רבייה, תנועה- אפשר לצפות בהם כאשר עורכים תצפית על יצורים חיים.  מעיינים באיור הפרח ושואלים:   * אילו מילים מודגשות בעלי הכותרת? * מדוע המילים האלה מודגשות? |
| יישום | תולים על הלוח את המילים החדשות שלמדנו **הזנה, גדילה והתפתחות, מאפייני חיים** ומחברים איתן משפטים.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), למשימה **מה צריכים בעלי חיים כדי לחיות?.** המשימה עוסקת בצרכים החיוניים שהיצורים החיים משיגים מהסביבה, וכן בצרכים החיוניים שבני האדם מספקים לצמחים ולבעלי חיים. |
| סיכוםורפלקציה | מה הקשר בין הצורך במזון למאפיין חיים גדילה והתפתחות?  מה היה מעניין בשיעור? |